title: A Tanács 2006/865/KKBP határozata ( 2006. november 28. ) az Európai Unió Bosznia-Hercegovinában folytatott rendőri missziójáról szóló 2005/824/KKBP együttes fellépés végrehajtásáról

text:
               1.12.2006

               HU

               Az Európai Unió Hivatalos Lapja

               L 335/46

      A TANÁCS 2006/865/KKBP HATÁROZATA

   (2006. november 28.)
   az Európai Unió Bosznia-Hercegovinában folytatott rendőri missziójáról szóló 2005/824/KKBP együttes fellépés végrehajtásáról
   AZ EURÓPAI UNIÓ TANÁCSA,
   tekintettel az Európai Unió Bosznia-Hercegovinában (BiH) folytatott rendőri missziójáról (EUPM) szóló, 2005. november 24-i 2005/824/KKBP tanácsi együttes fellépésre (1) és különösen annak 11. cikke (2) bekezdésére, az Európai Unióról szóló szerződés 23. cikke (2) bekezdésének második francia bekezdésével összefüggésben,
   mivel:

               (1)

               A Tanács 2005. november 24-én elfogadta a 2005/824/KKBP együttes fellépést, amely meghatározza, hogy az Európai Unió rendőri misszióját 2007. december 31-ig kell folytatni. A 2007-re vonatkozó pénzügyi referenciaösszegről éves alapon kell határozni.

               (2)

               Az EUPM megbízatását olyan helyzetben hajtja végre, amely romolhat, és sértheti a közös kül- és biztonságpolitikának a Szerződés 11. cikkében meghatározott céljait,

         A KÖVETKEZŐKÉPPEN HATÁROZOTT:
   1. cikk
   (1)   A 2005/824/KKBP együttes fellépés végrehajtásával kapcsolatos kiadások fedezésére szánt pénzügyi referenciaösszeg a 2007. évre 12 150 000 EUR.
   (2)   Az (1) bekezdésben említett összeggel finanszírozott kiadásokat az Európai Unió általános költségvetésére vonatkozó eljárásokkal és szabályokkal összhangban kell kezelni, azzal a kivétellel, hogy semmilyen előfinanszírozás nem marad a Közösség tulajdona.
   (3)   A kiadások 2006. november 21-től elszámolhatók.
   2. cikk
   Ez a határozat az elfogadásának napján lép hatályba.
   3. cikk
   Ezt a határozatot az Európai Unió Hivatalos Lapjában ki kell hirdetni.

      Kelt Brüsszelben, 2006. november 28-án.

            a Tanács részéről

            az elnök

         E. HEINÄLUOMA

      (1)  HL L 307., 2005.11.25., 55. o.


title: 2008/32/EK: A Tanács határozata ( 2007. december 6. ) a Régiók Bizottsága egy belga tagjának és egy belga póttagjának kinevezéséről

text:
               11.1.2008

               HU

               Az Európai Unió Hivatalos Lapja

               L 8/10

      A TANÁCS HATÁROZATA

   (2007. december 6.)
   a Régiók Bizottsága egy belga tagjának és egy belga póttagjának kinevezéséről
   (2008/32/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 263. cikkére,
   tekintettel a belga kormány javaslatára,
   mivel:

               (1)

               A Tanács 2006. január 24-én elfogadta a Régiók Bizottsága tagjainak és póttagjainak a 2006. január 26-tól2010. január 25-ig tartó időszakra történő kinevezéséről szóló 2006/116/EK határozatot (1).

               (2)

               Yves LETERME hivatali idejének lejártát követően a Régiók Bizottsága egy tagjának helye betöltetlenné vált. Johan SAUWENS taggá való kinevezését követően a Régiók Bizottsága egy póttagjának helye betöltetlenné válik,

         A KÖVETKEZŐKÉPPEN HATÁROZOTT:
   1. cikk
   A hivatali idő hátralévő részére, azaz 2010. január 25-ig a következő személyek kinevezésére kerül sor a Régiók Bizottságában:

               a)

               tagként:
               Johan SAUWENS, a flamand parlament tagja,
               és

               b)

               póttagként:
               Ludwig CALUWE, a flamand parlament tagja.

         2. cikk
   Ez a határozat az elfogadásának napján lép hatályba.

      Kelt Brüsszelben, 2007. december 6-án.

            a Tanács részéről

            az elnök

         A. COSTA

      (1)  HL L 56., 2006.2.25., 75. o.


title: 2012/775/: A Tanács határozata ( 2012. december 6. ) az Európai Közösség és San Marino Köztársaság közötti együttműködésről és vámunióról szóló megállapodással létrehozott együttműködési bizottságban a szociális biztonsági rendszerek közötti koordinációra vonatkozó rendelkezések elfogadásával kapcsolatban képviselendő európai uniós álláspontról

text:
               13.12.2012

               HU

               Az Európai Unió Hivatalos Lapja

               L 340/13

         A TANÁCS HATÁROZATA
   (2012. december 6.)
   az Európai Közösség és San Marino Köztársaság közötti együttműködésről és vámunióról szóló megállapodással létrehozott együttműködési bizottságban a szociális biztonsági rendszerek közötti koordinációra vonatkozó rendelkezések elfogadásával kapcsolatban képviselendő európai uniós álláspontról
   (2012/775/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak a 218. cikke (9) bekezdésével együtt értelmezett 79. cikke (2) bekezdésének b) pontjára,
   tekintettel az Európai Bizottság javaslatára,
   mivel:

               (1)

               Az egyrészről az Európai Közösség és tagállamai, másrészről a San Marino Köztársaság közötti együttműködésről és vámunióról szóló megállapodás (1) (a továbbiakban: megállapodás) 22. cikke előírja, hogy az együttműködési bizottság rendelkezéseket fogad el az említett megállapodás 21. cikkében foglalt, a szociális biztonsági rendszerek közötti koordinációra vonatkozó alapelvek végrehajtására vonatkozóan.

               (2)

               Az Európai Unióról szóló szerződéshez és az Európai Unió működéséről szóló szerződéshez csatolt, az Egyesült Királyságnak és Írországnak a szabadságon, a biztonságon és a jog érvényesülésén alapuló térség tekintetében fennálló helyzetéről szóló (21.) jegyzőkönyv 1. és 2. cikkével összhangban, és a jegyzőkönyv 4. cikkének sérelme nélkül, e tagállamok nem vesznek részt e határozat elfogadásában, az rájuk nézve nem kötelező és nem alkalmazandó.

               (3)

               Az Európai Unióról szóló szerződéshez és az Európai Unió működéséről szóló szerződéshez csatolt, Dánia helyzetéről szóló (22.) jegyzőkönyv 1. és 2. cikkének megfelelően Dánia nem vesz részt e határozat elfogadásában, az rá nézve nem kötelező és nem alkalmazandó.

               (4)

               Helyénvaló megállapítani az Unió nevében a stabilizációs és társulási tanácson belül képviselendő álláspontot, tekintettel a szociális biztonsági rendszerek koordinációjára vonatkozó rendelkezésekre,

               (5)

               Az Unió együttműködési bizottságon belüli álláspontjának ezért a mellékelt határozattervezeten kell alapulnia,

         ELFOGADTA EZT A HATÁROZATOT:
   1. cikk
   Az egyrészről az Európai Közösség és tagállamai, másrészről a San Marino Köztársaság közötti együttműködésről és vámunióról szóló megállapodással létrehozott együttműködési bizottságon belül a szociális biztonsági rendszerek koordinációjára vonatkozó rendelkezések elfogadásával összefüggésben képviselendő európai uniós álláspont az e határozathoz csatolt együttműködési bizottsági határozattervezeten alapul.
   Az ezen határozattervezet kisebb módosításáról az uniós képviselők az együttműködési bizottságban újabb tanácsi határozat elfogadásának szükségessége nélkül megegyezhetnek.
   2. cikk
   Ez a határozat az elfogadásának napján lép hatályba.

      Kelt Brüsszelben, 2012. december 6-án.

            a Tanács részéről

            az elnök

         S. CHARALAMBOUS

      (1)  HL L 84., 2002.3.28., 43. o.

      TERVEZET
      AZ EU–SAN MARINO EGYÜTTMŰKÖDÉSI BIZOTTSÁG …/… HATÁROZATA
      (…)
      a szociális biztonsági rendszerek közötti koordinációra irányuló rendelkezések elfogadásáról
      AZ EGYÜTTMŰKÖDÉSI BIZOTTSÁG,
      tekintettel az egyrészről az Európai Közösség és tagállamai, másrészről a San Marino Köztársaság közötti együttműködésről és vámunióról szóló megállapodásra (1) és különösen annak 22. cikkére,
      mivel:

                  (1)

                  Az egyrészről az Európai Közösség és tagállamai, másrészről s San Marino Köztársaság közötti együttműködésről és vámunióról szóló megállapodás (a továbbiakban: megállapodás) 21. cikke meghatározza a San Marino és a tagállamok szociális biztonsági rendszerei közötti koordinációra vonatkozó alapelveket.

                  (2)

                  A megállapodás 22. cikke úgy rendelkezik, hogy az együttműködési bizottság rendelkezéseket fogad el ezen alapelvek végrehajtására vonatkozóan.

                  (3)

                  A megkülönböztetésmentesség alapelvének alkalmazását tekintve e határozat nem biztosíthat – bizonyos, a másik szerződő fél területén fennálló tények, illetve bekövetkező események alapján – többletjogosultságokat, ha ezen tényeket vagy eseményeket az első szerződő fél jogszabályai nem veszik figyelembe, kivéve, ha bizonyos ellátások exportálhatóságának jogáról van szó.

                  (4)

                  E határozat alkalmazása során a san marinói munkavállalók családi ellátásra való joga attól a feltételtől függ, hogy a munkavállalók családtagjai is rendelkeznek-e a munkavállalóval együtt jogszerű lakóhellyel abban a tagállamban, ahol a munkavállalót foglalkoztatják. Amennyiben a családtagok valamely másik tagállamban rendelkeznek jogszerű lakóhellyel, a 883/2004/EK rendelet és a 987/2009/EK rendelet harmadik országok e rendeletek által csupán állampolgárságuk miatt nem érintett állampolgáraira való kiterjesztéséről szóló, 2010. november 24-i 1231/2010/EU európai parlamenti és tanácsi rendelet (2) alkalmazandó. E határozat nem állapít meg családi ellátásra való jogosultságot bármely munkavállaló azon családtagjai tekintetében, akiknek lakóhelye nem valamely tagállamban, így pl. San Marinóban van.

                  (5)

                  Az 1231/2010/EU tanácsi rendelet kiterjeszti a szociális biztonsági rendszerek koordinálásáról szóló, 2004. április 29-i 883/2004/EK európai parlamenti és tanácsi rendelet (3) és a szociális biztonsági rendszerek koordinálásáról szóló 883/2004/EK rendelet végrehajtására vonatkozó eljárás megállapításáról szóló, 2009. szeptember 16-i 987/2009/EK európai parlamenti és tanácsi rendelet (4) rendelkezéseinek alkalmazását harmadik országoknak e rendeletek által csupán állampolgárságuk miatt nem érintett állampolgáraira. Az 1231/2010/EU rendeletben már szerepel az összesítés elve, miszerint a megállapodás 21. cikkének (2) bekezdése értelmében a San Marinó-i munkavállalók által az egyes tagállamokban teljesített biztosítási időszakok bizonyos ellátásokra való jogosultság tekintetében összeszámításra kerülnek.

                  (6)

                  A koordinációs szabályok alkalmazásának megkönnyítése érdekében szükség lehet olyan különös rendelkezések megállapítására, amelyek megfelelnek a San Marinó-i jogszabályok sajátos jellemzőinek.

                  (7)

                  Annak érdekében, hogy a tagállamok és San Marino szociális biztonsági rendszerei közötti koordináció zavartalanul történjen, különös rendelkezéseket kell hozni a tagállamok és San Marino közötti, illetve az érintett személyek és az illetékes állam intézményei közötti együttműködésre.

                  (8)

                  Átmeneti rendelkezéseket kell elfogadni az e határozat hatálya alá tartozó személyek védelme és annak biztosítása érdekében, hogy e határozat hatálybalépése ne járjon számukra jogosultságaik elvesztésével,

            ELFOGADTA EZT A HATÁROZATOT:
      I.   RÉSZ

         ÁLTALÁNOS RENDELKEZÉSEK

      1. cikk
      Fogalommeghatározások
      (1)   E határozat alkalmazásában:
      a)   „megállapodás”: az egyrészről az Európai Közösség és tagállamai, másrészről s San Marino Köztársaság közötti együttműködésről és vámunióról szóló megállapodás;
      b)   „rendelet”: a 883/2004/EK rendelet, annak az európai uniós tagállamokban való alkalmazása szerint;
      c)   „végrehajtási rendelet”: a 987/2009/EK rendelet;
      d)   „tagállam”: az Európai Unió valamely tagállama;
      e)   „munkavállaló”:

                  i.

                  a tagállami jogszabályok alkalmazásában a rendelet 1. cikkének a) pontjában foglalt meghatározás szerinti munkavállalói tevékenységet folytató személy;

                  ii.

                  a San Marinó-i jogszabályok alkalmazásában az ezekben foglalt meghatározás szerinti munkavállalói tevékenységet folytató személy;

            f)   „családtag”:

                  i.

                  a tagállami jogszabályok alkalmazásában a rendelet 1. cikkének i) pontjában foglalt meghatározás szerinti családtag;

                  ii.

                  a San Marinó-i jogszabályok alkalmazásában az azokban foglalt meghatározás szerinti családtag;

            g)   „jogszabály”:

                  i.

                  a tagállamok vonatkozásában a rendelet 1. cikkének l) pontjában foglalt meghatározás szerinti jogszabály, amint az az e határozat hatálya alá tartozó ellátásokra alkalmazandó;

                  ii.

                  San Marino vonatkozásában az e határozat hatálya alá tartozó ellátásokkal kapcsolatban San Marinóban alkalmazandó jogszabály;

            h)   „ellátások”:

                  i.

                  a tagállamok vonatkozásában a rendelet 3. cikkében foglalt meghatározás szerinti ellátások;

                  ii.

                  San Marino vonatkozásában a San Marinóban alkalmazandó ellátások;

            i)   „exportálható ellátások”:

                  i.

                  a tagállamok vonatkozásában:

                              —

                              öregségi nyugdíj,

                              —

                              túlélő hozzátartozói nyugdíj,

                              —

                              munkahelyi balesetek és foglalkozási megbetegedések esetén nyújtott ellátások,

                              —

                              munkahelyi balesetből vagy foglalkozási megbetegedésből kifolyólag bekövetkező rokkantság után járó ellátások;

                        a rendelet értelmében, kivéve az említett rendelet X. mellékletében felsorolt különleges, nem járulékalapú pénzbeli ellátásokat;

                  ii.

                  San Marino vonatkozásában a San Marinó-i jogszabályok szerint biztosított megfelelő ellátások, kivéve az e határozat I. mellékletében felsorolt különleges, nem járulékalapú pénzbeli ellátásokat.

            (2)   Az e határozatban alkalmazott egyéb meghatározásokat:

                  a)

                  a tagállamok vonatkozásában a rendeletben és a végrehajtási rendeletben foglaltak szerint kell értelmezni;

                  b)

                  San Marino vonatkozásában a San Marinóban alkalmazandó vonatkozó jogszabályokban foglaltak szerint kell értelmezni.

            2. cikk
      Személyi hatály
      E határozatot a következő személyekre kell alkalmazni:

                  a)

                  San Marinó-i állampolgársággal rendelkező munkavállalók, akiket valamely tagállamban jogszerűen foglalkoztatnak vagy foglalkoztattak, és egy vagy több tagállam jogszabályainak hatálya alá tartoznak vagy tartoztak, valamint az ő túlélő hozzátartozóik;

                  b)

                  az a) pontban meghatározott munkavállalók családtagjai, amennyiben ezek a családtagok az érintett munkavállalóval együtt a munkavállalónak valamely tagállamban való foglalkoztatása idején abban a tagállamban jogszerű lakóhellyel rendelkeznek vagy rendelkeztek;

                  c)

                  azon munkavállalók, akik valamely tagállam állampolgárai, és jogszerű foglakoztatásban állnak vagy álltak San Marino területén, és a San Marinó-i jogszabályok hatálya alá tartoznak vagy tartoztak, illetve az ő túlélő hozzátartozóik; továbbá

                  d)

                  a c) pontban meghatározott munkavállalók családtagjai, amennyiben ezek a családtagok az érintett munkavállalóval együtt a munkavállaló San Marinó-i foglalkoztatása idején San Marinóban jogszerű lakóhellyel rendelkeznek vagy rendelkeztek.

            3. cikk
      Egyenlő bánásmód
      (1)   Azon San Marinó-i állampolgárságú munkavállalók, akiket egy tagállamban jogszerűen foglalkoztatnak, valamint a velük együtt ott jogszerű lakóhellyel rendelkező családtagjaik az 1. cikk (1) bekezdésének h) pontjában meghatározott ellátások tekintetében a foglalkoztatásuk szerinti tagállam állampolgáraihoz képest állampolgársági alapon nem részesülhetnek hátrányos megkülönböztetésben.
      (2)   Azon tagállami állampolgársággal rendelkező munkavállalók, akiket jogszerűen foglalkoztatnak San Marinóban, valamint a velük együtt ott jogszerű lakóhellyel rendelkező családtagjaik az 1. cikk (1) bekezdésének h) pontjában meghatározott ellátások tekintetében a San Marinó-i állampolgárokhoz képest állampolgársági alapon nem részesülhetnek hátrányos megkülönböztetésben.
      II.   RÉSZ

         KAPCSOLAT A TAGÁLLAMOK ÉS SAN MARINO KÖZÖTT

      4. cikk
      Mentesség a lakóhellyel kapcsolatos kikötések alól
      (1)   Az 1. cikk (1) bekezdésének i) pontja szerinti azon exportálható ellátások, amelyekre a 2. cikk a) és c) pontjában meghatározott személyek jogosultak, nem csökkenthetők, módosíthatók, függeszthetők fel, vonhatók vissza, illetve foglalhatók le azon az alapon, hogy a kedvezményezett lakóhelye:

                  i.

                  tagállami jogszabályok alapján járó ellátás szempontjából San Marino területén van; illetve

                  ii.

                  a San Marinó-i jogszabályokban meghatározott ellátás szempontjából valamely tagállam területén van.

            (2)   A munkavállalónak a 2. cikk b) pontjában meghatározott családtagjai az 1. cikk (1) bekezdése i) pontjának i. alpontja szerinti exportálható ellátásokra ugyanolyan mértékben jogosultak, mint az adott tagállam szerinti állampolgársággal rendelkező munkavállalók családtagjai, amennyiben ezen családtagok lakóhelye San Marinóban van.
      (3)   A munkavállalónak a 2. cikk d) pontjában meghatározott családtagjai az 1. cikk (1) bekezdése i) pontjának ii. alpontja szerinti exportálható ellátásokra ugyanolyan mértékben jogosultak, mint a San Marinó-i állampolgársággal rendelkező munkavállalók családtagjai, amennyiben ezen családtagok valamely tagállam területén rendelkeznek lakóhellyel.
      III.   RÉSZ

         VEGYES RENDELKEZÉSEK

      5. cikk
      Együttműködés
      (1)   A tagállamok és San Marino tájékoztatják egymást minden olyan jogszabályi változásról, amely hatással lehet e határozat végrehajtására.
      (2)   E határozat alkalmazásában a tagállamok és San Marino hatóságai és intézményei kölcsönösen segítik egymást, és úgy járnak el, mintha saját jogszabályaikat hajtanák végre. Az említett hatóságok és intézmények által nyújtott igazgatási segítségnyújtás főszabályként térítésmentes. Ugyanakkor a tagállamok és San Marino illetékes hatóságai megállapodhatnak bizonyos költségek megtérítéséről.
      (3)   A tagállamok és San Marino hatóságai és intézményei e határozat végrehajtása érdekében közvetlen kapcsolatot tarthatnak fenn egymással és az érintett személyekkel vagy azok képviselőivel.
      (4)   Az e határozat hatálya alá tartozó intézmények és személyek kötelesek egymást kölcsönösen tájékoztatni és egymással együttműködni a határozat helyes végrehajtásának biztosítása céljából.
      (5)   Az ezen határozat hatálya alá tartozó személyek kötelesek a lehető leghamarabb értesíteni az illetékes tagállam vagy – amennyiben az illetékes állam San Marino – San Marino intézményeit, valamint a lakóhely szerinti tagállam vagy – amennyiben a lakóhely szerinti állam San Marino – San Marino intézményeit a személyi vagy családi helyzetükben bekövetkezett minden olyan változásról, amely hatással van az e határozatban foglalt ellátásokra való jogosultságukra.
      (6)   Az (5) bekezdésben megállapított tájékoztatási kötelezettség tiszteletben tartásának elmulasztása a nemzeti jog szerinti arányos intézkedések alkalmazását vonhatja maga után. Mindazonáltal ezeknek az intézkedéseknek egyenértékűeknek kell lenniük a hazai jog szerint hasonló helyzetekben alkalmazandó intézkedésekkel, és nem lehetetleníthetik el vagy nem nehezíthetik meg aránytalan mértékben az igényjogosultak számára az e határozat értelmében őket megillető jogok gyakorlását.
      (7)   A tagállamok és San Marino az ellátásokra való jogosultság igazolását szolgáló feltételeket meghatározó nemzeti rendelkezéseket hozhatnak azon tény figyelembevétele céljából, hogy a kedvezményezettek azon állam területén kívül laknak vagy tartózkodnak, ahol az ellátás fizetésére kötelezett intézmény található. Az ilyen rendelkezéseknek arányosaknak kell lenniük, állampolgársági alapon nem tehetnek hátrányos megkülönböztetést, valamint összhangban kell állniuk ezen határozat alapelveivel. Az ilyen intézkedésekről értesíteni kell az együttműködési bizottságot.
      6. cikk
      Igazgatási ellenőrzések és orvosi vizsgálatok
      (1)   Ez a cikk a 2. cikkben foglalt, az 1. cikk (1) bekezdésének i) pontja értelmében exportálható ellátásokban részesülő személyekre, valamint az e határozat végrehajtásáért felelős intézményekre alkalmazandó.
      (2)   Amennyiben egy ellátásban részesülő vagy ellátást igénylő személy vagy családtagja egy tagállam területén tartózkodik vagy lakik, miközben az ellátás fizetésére kötelezett intézmény San Marinóban van, vagy pedig San Marinóban tartózkodik vagy lakik, miközben az ellátás fizetésére kötelezett intézmény egy tagállamban található, az orvosi vizsgálatot ezen intézmény kérésére a kedvezményezett tartózkodási vagy lakóhelye szerinti intézmény végzi el az általa alkalmazandó jogszabályokban megállapított eljárásoknak megfelelően.
      Az ellátás fizetésére kötelezett intézmény tájékoztatja a tartózkodási vagy lakóhely szerinti intézményt minden, szükség esetén követendő speciális követelményről, valamint azon szempontokról, amelyekre az orvosi vizsgálatnak ki kell terjednie.
      A tartózkodási vagy lakóhely szerinti intézmény jelentést küld az orvosi vizsgálatot kérő, ellátás fizetésére kötelezett intézménynek.
      Az ellátás fizetésére kötelezett intézmény fenntartja magának azt a jogot, hogy a kedvezményezettet az általa kiválasztott orvos által végzendő vizsgálatra küldje az ellátásban részesülő vagy ellátást kérelmező személy tartózkodási vagy lakóhelye szerinti vagy az ellátás fizetésére kötelezett intézmény székhelye szerinti országban. A kedvezményezett azonban csak akkor szólítható fel az ellátás fizetésére kötelezett intézmény szerinti államba való visszatérésre, ha az egészségi állapota az út megtételét lehetővé teszi, valamint, ha a kapcsolódó utazási és tartózkodási költségeket az ellátás fizetésére kötelezett intézmény viseli.
      (3)   Amennyiben egy ellátásban részesülő vagy ellátást igénylő személy vagy családtagja egy tagállam területén tartózkodik vagy lakik, miközben az ellátás fizetésére kötelezett intézmény San Marinóban van, vagy pedig San Marinóban tartózkodik vagy lakik, miközben az ellátás fizetésére kötelezett intézmény valamely tagállamban található, az igazgatási ellenőrzést az ellátás fizetésére kötelezett intézmény kérésére a kedvezményezett tartózkodási vagy lakóhelye szerinti intézmény végzi el.
      A tartózkodási vagy lakóhely szerinti intézmény jelentést küld az igazgatási ellenőrzést kérő, ellátás fizetésére kötelezett intézménynek.
      Az ellátás fizetésére kötelezett intézmény fenntartja magának azt a jogot, hogy a kedvezményezett helyzetét egy általa kiválasztott szakértővel vizsgáltassa meg. A kedvezményezett azonban csak akkor szólítható fel az ellátás fizetésére kötelezett intézmény szerinti államba való visszatérésre, ha az egészségi állapota az út megtételét lehetővé teszi, valamint, ha a kapcsolódó utazási és tartózkodási költségeket az ellátás fizetésére kötelezett intézmény viseli.
      (4)   Egy vagy több tagállam, illetve San Marino eltérő igazgatási rendelkezésekről is megállapodhat, amelyekről tájékoztatni kötelesek az együttműködési bizottságot.
      (5)   A térítésmentes kölcsönös igazgatási segítségnyújtásra vonatkozó, az e határozat 5. cikkének (2) bekezdésében foglalt elvtől eltérően, az e cikk (2) és (3) bekezdésében említett vizsgálatok tényleges költségeit az azokat kérő, ellátás fizetésére kötelezett intézmény köteles megtéríteni a vizsgálat elvégzésére felkért intézménynek.
      7. cikk
      A megállapodás 24. cikkének alkalmazása
      A megállapodás 24. cikke alkalmazandó minden olyan esetben, amikor valamely fél úgy véli, hogy a másik fél nem tett eleget az 5. és a 6. cikkekben foglalt kötelezettségeinek.
      8. cikk
      A San Marinó-i jogszabályok alkalmazására vonatkozó különös rendelkezések
      Az együttműködési bizottság szükség esetén a II. mellékletben különös rendelkezéseket állapíthat meg a San Marinó-i jogszabályok alkalmazását illetően.
      9. cikk
      A hatályos kétoldalú megállapodásokba foglalt igazgatási eljárások
      A valamely tagállam és San Marino között hatályban lévő kétoldalú megállapodásokban megállapított igazgatási eljárások továbbra is alkalmazhatók, amennyiben ezen eljárások nem befolyásolják kedvezőtlenül az érintett személyek ezen határozatban foglalt jogait vagy kötelezettségeit.
      10. cikk
      Az e határozat végrehajtását szolgáló igazgatási eljárásait érintő kiegészítő megállapodások
      Az e határozat végrehajtásához szükséges igazgatási eljárások kiegészítése céljából egy vagy több tagállam, illetve San Marino megállapodásokat köthet, különösen, ha ez a csalások és a hibák megakadályozására, illetve az azokkal szembeni fellépésre irányul.
      IV.   RÉSZ

         ÁTMENETI ÉS ZÁRÓ RENDELKEZÉSEK

      11. cikk
      Átmeneti rendelkezések
      (1)   Ez a határozat nem keletkeztet jogokat a hatálybalépésének időpontját megelőző időszakra vonatkozóan.
      (2)   Az (1) bekezdésre is figyelemmel e határozat szerint jogosultság keletkezik azon esemény tekintetében is, amely e határozat hatálybalépése előtt következett be.
      (3)   Azt az ellátást, amelyre az érintett személy állampolgársága vagy lakóhelye okán nem állapítottak meg jogosultságot, vagy amelyet ezen okokból felfüggesztettek, az érintett személy kérelmére a határozat hatálybalépésétől biztosítani, illetve folyósítani kell, feltéve, hogy azokat a jogosultságokat, amelyek alapján korábban ellátást folyósítottak, nem váltották meg egy összegben.
      (4)   Amennyiben egy, a (3) bekezdés szerinti kérelmet e határozat hatálybalépésének időpontjától számított két éven belül nyújtanak be, az e határozat szerint szerzett jogosultságok ezen időponttól bírnak joghatással, és a tagállamok vagy San Marino jogszabályainak e jogosultság megszűnésére vagy korlátozására vonatkozó rendelkezései az érintett személlyel szemben nem érvényesíthetők.
      (5)   Amennyiben egy, a (3) bekezdés szerinti kérelmet a (4) bekezdésben említett kétéves időtartamon túl nyújtanak be, a meg nem szűnt és az el nem évült jogosultságok a kérelem benyújtásának napjától bírnak joghatással, kivéve, ha valamely tagállam vagy San Marino jogszabályai kedvezőbben nem rendelkeznek.
      12. cikk
      E határozat mellékletei
      (1)   E határozat mellékletei a határozat szerves részét képezik.
      (2)   San Marino vagy az Európai Unió kérésére a mellékletek az együttműködési bizottság döntésével módosíthatók.
      13. cikk
      Hatálybalépés
      Ez a határozat az Európai Unió Hivatalos Lapjában való kihirdetését követő napon lép hatályba.

         Kelt …, …-án/-én.

               az együttműködési bizottság részéről

               az elnök

         (1)  HL L 84., 2002.3.28., 43. o.

         (2)  HL L 344., 2010.12.29., 1. o.

         (3)  HL L 166., 2004.4.30., 1. o.

         (4)  HL L 284., 2009.10.30., 1. o.

         I. MELLÉKLET

            KÜLÖNLEGES, NEM JÁRULÉKALAPÚ PÉNZBELI ELLÁTÁSOK SAN MARINÓBAN

         II. MELLÉKLET

            A SAN MARINÓ-I JOGSZABÁLYOK ALKALMAZÁSÁRA VONATKOZÓ KÜLÖNÖS RENDELKEZÉSEK


title: 2011/189/EU: A Tanács határozata ( 2010. június 24. ) a Csendes-óceán déli részén található nyílt tengeri halászati erőforrások védelméről és kezeléséről szóló egyezménynek az Európai Unió nevében történő aláírásáról

text:
               29.3.2011

               HU

               Az Európai Unió Hivatalos Lapja

               L 81/1

         A TANÁCS HATÁROZATA
   (2010. június 24.)
   a Csendes-óceán déli részén található nyílt tengeri halászati erőforrások védelméről és kezeléséről szóló egyezménynek az Európai Unió nevében történő aláírásáról
   (2011/189/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 43. cikke (2) bekezdésére, összefüggésben 218. cikkének (5) bekezdésével,
   tekintettel az Európai Bizottság javaslatára,
   mivel:

               (1)

               Az Unió hatáskörébe tartozik, hogy intézkedéseket fogadjon el a tengerek biológiai erőforrásainak védelmére, és hogy megállapodásokat kössön harmadik országokkal és nemzetközi szervezetekkel.

               (2)

               A 98/392/EK tanácsi határozat (1) értelmében az Unió az Egyesült Nemzetek Szervezete 1982. december 10-i tengerjogi egyezményének szerződő fele, amely egyezmény a nemzetközi közösség valamennyi tagjától együttműködést követel meg a tenger biológiai erőforrásainak védelme és kezelése terén.

               (3)

               A 98/414/EK tanácsi határozat (2) értelmében az Unió szerződő fele az Egyesült Nemzetek Szervezete 1982. december 10-i tengerjogi egyezményében foglalt, a kizárólagos gazdasági övezeteken túlnyúló halállományok és a hosszú távon vándorló halállományok védelméről és a velük való gazdálkodásról szóló rendelkezések végrehajtásáról szóló megállapodásnak.

               (4)

               A Tanács 2007. április 17-én felhatalmazta a Bizottságot, hogy a Közösség nevében kezdjen tárgyalásokat a létező regionális halászati gazdálkodási szervezet (RFMO) hatáskörébe nem tartozó, a Csendes-óceán déli részének halászati erőforrásaival foglalkozó, regionális halászati gazdálkodási szervezet létrehozására irányuló megállapodásról.

               (5)

               Az új-zélandi Aucklandben 2009. november 14-én, a Csendes-óceán déli részén található nyílt tengeri halászati erőforrások védelméről és kezeléséről szóló egyezmény (a továbbiakban: az egyezmény) szövegtervezetének elfogadásával a tárgyalások sikeresen befejeződtek, amely egyezmény a 36. cikkének (1) bekezdése értelmében 2010. február 1-jétől számított 12 hónapig áll nyitva aláírásra.

               (6)

               Az egyezmény célja, hogy annak hatékony végrehajtásával biztosítsa az egyezmény hatálya alá tartozó területeken található halászati erőforrások hosszú távú védelmét és fenntartható hasznosítását.

               (7)

               Mivel az uniós tagállamok lobogója alatt közlekedő hajók az egyezmény hatálya alá tartozó területen kiaknázzák a halászati erőforrásokat, az Uniónak érdeke, hogy tényleges szerepet töltsön be az egyezmény végrehajtásában.

               (8)

               Az egyezményt alá kell írni,

         ELFOGADTA EZT A HATÁROZATOT:
   1. cikk
   A Tanács jóváhagyja a Csendes-óceán déli részén található nyílt tengeri halászati erőforrások védelméről és kezeléséről szóló egyezménynek (a továbbiakban: az egyezmény) az Unió nevében történő aláírását, az egyezmény megkötésére is figyelemmel (3).
   2. cikk
   A Tanács elnöke felhatalmazást kap, ennek megkötésére is figyelemmel, az egyezménynek az Unió nevében történő aláírására jogosult személy(ek) kijelölésére.
   3. cikk
   Ez a határozat az elfogadásának napján lép hatályba.

      Kelt Luxembourgban, 2010. június 24-én.

            a Tanács részéről

            az elnök

         J. BLANCO LÓPEZ

      (1)  HL L 179., 1998.6.23., 1. o.

      (2)  HL L 189., 1998.7.3., 14. o.

      (3)  Az egyezmény szövegét a megkötéséről szóló határozattal együtt fogják közzétenni.


title: A3 sz. határozat ( 2009. december 17. ) az 1478/71/EGK tanácsi rendelet és a 883/2004/EK európai parlamenti és tanácsi rendelet alapján teljesített folyamatos kiküldetési időszakok összesítéséről  EGT-vonatkozású és az EK–Svájc-megállapodást érintő szöveg

text:
               8.6.2010

               HU

               Az Európai Unió Hivatalos Lapja

               C 149/3

         A3 sz. HATÁROZAT
   (2009. december 17.)
   az 1478/71/EGK tanácsi rendelet és a 883/2004/EK európai parlamenti és tanácsi rendelet alapján teljesített folyamatos kiküldetési időszakok összesítéséről
   (EGT-vonatkozású és az EK–Svájc-megállapodást érintő szöveg)
   2010/C 149/04
   A SZOCIÁLIS BIZTONSÁGI RENDSZEREK KOORDINÁCIÓJÁVAL FOGLALKOZÓ IGAZGATÁSI BIZOTTSÁG,
   tekintettel a szociális biztonsági rendszerek koordinálásáról szóló, 2004. április 29-i 883/2004/EK európai parlamenti és tanácsi rendelet (1) 72. cikkének a) pontjára, amelynek értelmében az igazgatási bizottság foglalkozik az összes igazgatási jellegű, illetve a 883/2004/EK rendelet és a 987/2009/EK európai parlamenti és tanácsi rendelettel (2) rendelkezéseiből eredő értelmezési kérdésekkel,
   tekintettel a 883/2004/EK rendelet 12. cikkére,
   tekintettel a 987/2009/EK rendelet 5. és 14–21. cikkére,
   mivel:

               (1)

               E határozat alkalmazásában „kiküldetésnek” minősül minden olyan, foglalkoztatott személy vagy önálló vállalkozó által teljesített időszak, amely alatt a személy az illetékes tagállamtól eltérő tagállamban végzi tevékenységét az 1408/71/EGK tanácsi rendelet (3) 14. cikke (1) bekezdésének, 14a. cikke (1) bekezdésének, 14b. cikke (1) és (2) bekezdésének, valamint a 883/2004/EK rendelet 12. cikke (1) és (2) bekezdésének megfelelően.

               (2)

               A 883/2004/EK rendelet 12. cikkének rendelkezései, amelyek az említett rendelet 11. cikke (3) bekezdésének a) pontjában megállapított általános szabály alóli kivételről rendelkeznek, különösen arra irányulnak, hogy előmozdítsák a letelepedésük szerinti tagállamtól eltérő tagállamba munkavállalókat kiküldő munkáltatók szolgáltatásnyújtási szabadságát, valamint a munkavállalók más tagállamokba való mozgásának szabadságát. Ezek a rendelkezések emellett a munkavállalók szabad mozgását meggátolni képes akadályok leküzdését és a kölcsönös gazdasági kapcsolatok ösztönzését is célozzák, az adminisztrációs nehézségek kiküszöbölésével egyidejűleg, különösen a munkavállalók és a vállalkozások vonatkozásában.

               (3)

               Az említett rendelet 12. cikke (1) bekezdése alkalmazásának meghatározó feltétele a munkáltató és az általa foglalkoztatott munkavállaló közötti közvetlen kapcsolat, valamint a munkáltató és a székhelye szerinti tagállam közötti kapocs megléte. Az említett rendelet 12. cikke (2) bekezdése alkalmazásának meghatározó feltétele, hogy a személy a székhelye szerinti tagállamban folytatott tevékenységéhez lényegében hasonló, szokásos tevékenységet folytasson.

               (4)

               Az 1408/71/EGK rendelet értelmében a kiküldetés várható időtartama nem haladhatja meg a 12 hónapot; előre nem látható körülmények miatt a kiküldetés időtartama legfeljebb további 12 hónappal meghosszabbítható. A 883/2004/EK rendelet értelmében a kiküldetés várható időtartama összességében nem haladhatja meg a 24 hónapot.

               (5)

               A folyamatos kiküldetés időtartamának a rendeletekben előírtaktól eltérő bármely meghosszabbításához az 1408/71/EGK rendelet 17. cikke és a 883/2004/EK rendelet 16. cikke szerinti megállapodás szükséges.

               (6)

               A 883/2004/EK rendelet nem tartalmaz semmiféle konkrét átmeneti rendelkezést az 1408/71/EGK és a 883/2004/EK rendelet alapján teljesített kiküldetési időszakok összesítésére vonatkozóan. A jogalkotó szándéka a maximálisan lehetséges várható időtartamnak 12 hónapról 24 hónapra történő meghosszabbítása volt. A kiküldetésre vonatkozó eljárások és egyéb feltételek nem változtak jelentős mértékben.

               (7)

               A régi és az új rendeletek közötti jogfolytonosságra tekintettel, valamint a kiküldetésre vonatkozó szabályoknak az 1408/71/EGK és a 883/2004/EK rendelet alkalmazása közötti átmeneti időszak alatti egységes alkalmazása érdekében,
               a 883/2004/EK rendelet 71. cikkének (2) bekezdésében előírt rendelkezéseknek megfelelően,

         A KÖVETKEZŐKÉPPEN HATÁROZOTT:

               1.

               A folytonos kiküldetési időszaknak a 883/2004/EK rendelet szerinti számításakor valamennyi, az 1408/71/EGK rendelet alapján teljesített kiküldetési időszakot figyelembe kell venni úgy, hogy a két rendelet alapján teljesített folyamatos kiküldetési időszak összességében nem haladhatja meg a 24 hónapot.

               2.

               Ezt a határozatot az Európai Unió Hivatalos Lapjában kell közzétenni. A határozat a 987/2009/EK rendelet hatálybalépésének napjától alkalmazandó.

            az igazgatási bizottság elnöke

         Lena MALMBERG

      (1)  HL L 166., 2004.4.30., 1. o.

      (2)  HL L 284., 2009.10.30., 1. o.

      (3)  HL L 149., 1971.7.5., 2. o.


title: 2011/597/EU: Az Európai Parlament határozata ( 2011. május 10. ) az Euratom Ellátási Ügynökség 2009-es pénzügyi évre vonatkozó elszámolásának lezárásáról

text:
               27.9.2011

               HU

               Az Európai Unió Hivatalos Lapja

               L 250/209

         AZ EURÓPAI PARLAMENT HATÁROZATA
   (2011. május 10.)
   az Euratom Ellátási Ügynökség 2009-es pénzügyi évre vonatkozó elszámolásának lezárásáról
   (2011/597/EU)
   AZ EURÓPAI PARLAMENT,

               —

               tekintettel az Euratom Ellátási Ügynökség 2009-es pénzügyi évre vonatkozó végleges éves beszámolójára,

               —

               tekintettel a Számvevőszéknek az Euratom Ellátási Ügynökség 2009-es pénzügyi évre vonatkozó végleges éves beszámolójáról szóló jelentésére, az ügynökség válaszaival együtt (1),

               —

               tekintettel a Tanács 2011. február 15-i ajánlására (05892/2011 – C7-0052/2011),

               —

               tekintettel az EK-Szerződés 276. cikkére, valamint az Európai Unió működéséről szóló szerződés 319. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,

               —

               tekintettel az Euratom Ellátási Ügynökség alapszabályának megállapításáról szóló, 2008. február 12-i 2008/114/EK tanácsi határozatra (3) és különösen annak 8. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (4) és különösen annak 94. cikkére,

               —

               tekintettel eljárási szabályzata 77. cikkére és VI. mellékletére,

               —

               tekintettel a Költségvetési Ellenőrző Bizottság jelentésére (A7-0144/2011),

               1.

               jóváhagyja az Euratom Ellátási Ügynökség 2009-es pénzügyi évre vonatkozó elszámolásának lezárását;

               2.

               utasítja elnökét, hogy továbbítsa ezt a határozatot az Euratom Ellátási Ügynökség igazgatójának, a Tanácsnak, a Bizottságnak és a Számvevőszéknek, és gondoskodjon az Európai Unió Hivatalos Lapjában (L sorozat) való közzétételéről.

            az elnök

         Jerzy BUZEK

            a főtitkár

         Klaus WELLE

      (1)  HL C 338., 2010.12.14., 6. o.

      (2)  HL L 248., 2002.9.16., 1. o.

      (3)  HL L 41., 2008.2.15., 15. o.

      (4)  HL L 357., 2002.12.31., 72. o.


title: 2010/222/: A Bizottság határozata ( 2010. április 19. ) az Európai Bizottságnak a globális bioenergia-partnerségben partnerként való közreműködéséről

text:
               20.4.2010

               HU

               Az Európai Unió Hivatalos Lapja

               L 98/12

         A BIZOTTSÁG HATÁROZATA
   (2010. április 19.)
   az Európai Bizottságnak a globális bioenergia-partnerségben partnerként való közreműködéséről
   (2010/222/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   mivel:

               (1)

               Az Európai Unió az ellátás biztonságának növelését és az energiahasználat során a megújuló energia felhasználásának növelése által az üvegházhatású gázok kibocsátásának csökkentését nevezte meg az energiaágazatra vonatkozó célkitűzései között. A bioenergia a megújulóenergia-stratégia fontos részét képezi. Az Unió törekszik a biomassza-előállítás fenntarthatóságára, továbbá elfogadott a bioüzemanyagokra és a folyékony bio-energiahordozókra vonatkozó fenntarthatósági kritériumokat.

               (2)

               Nemzetközi partnereivel és többek között a fejlődő országokkal való együttműködése keretében a Bizottság az energiával kapcsolatos párbeszédek és más jellegű energiaügyi együttműködések tevékeny résztvevője. A bioenergiából fakadó előnyök csak akkor használhatók ki teljes mértékben, ha a többi ország is alkalmazza a bioenergia-stratégiákat és fenntartható módon végre is hajtja azokat. A fenntartható energiatermelés megvalósítása jelentősen felgyorsítható megfelelő nemzetközi keretek között.

               (3)

               A G8-ak 2005-ös Gleneagles-i cselekvési tervében a G8-ak jóváhagyták a globális bioenergia-partnerség létrehozását a szélesebb körű, költséghatékony biomassza- és bioüzemanyag-alkalmazás támogatására, különösen a fejlődő országokban. A globális bioenergia-partnerség az üvegházhatású gázokkal kapcsolatos módszertan alkalmazásával és a fenntarthatóság elvével foglalkozó munkacsoportok létrehozását kezdeményezte a bioenergia fenntartható módon történő terjesztése érdekében.

               (4)

               A Bizottság elnökéhez, José Manuel Barrosóhoz címzett 2007. április 12-i levelében a globális bioenergia-partnerség elnöke felkérte a Bizottságot, hogy csatlakozzon a globális bioenergia-partnerséghez, amely kérést később megismételte.

               (5)

               A globális bioenergia-partnerségben való részvételének köszönhetően a Bizottság jobban tudja majd koordinálni a bioenergiát és a kapcsolódó fenntarthatósági kérdéseket érintő nemzetközi tevékenységét.

               (6)

               A globális bioenergia-partnerség a tagállami hozzájárulásokra támaszkodik. E hozzájárulások önkéntes alapon történnek; a részvétel melletti döntés nem kötelezi a Bizottságot a közös költségvetésekhez történő pénzügyi hozzájárulásra,

         ELFOGADTA EZT A HATÁROZATOT:
   1. cikk
   Az Európai Bizottság (a továbbiakban: a Bizottság) partnerként vesz részt a globális bioenergia-partnerségben.
   2. cikk
   Az energiaügyi biztos vagy kijelölt képviselője jogosult arra, hogy a Bizottság nevében aláírja a globális bioenergia-partnerség alapdokumentumát.

      Kelt Brüsszelben, 2010. április 19-én.

            a Bizottság részéről

         Günther OETTINGER

            a Bizottság tagja


title: A Tanács (KKBP) 2015/1141 határozata (2015. július 13.) az Európai Unió nigeri KBVP-missziójáról (EUCAP Száhil Niger) szóló 2012/392/KKBP határozat módosításáról

text:
               14.7.2015

               HU

               Az Európai Unió Hivatalos Lapja

               L 185/18

         A TANÁCS (KKBP) 2015/1141 HATÁROZATA
   (2015. július 13.)
   az Európai Unió nigeri KBVP-missziójáról (EUCAP Száhil Niger) szóló 2012/392/KKBP határozat módosításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 28. cikkére, valamint 42. cikkének (4) bekezdésére és 43. cikkének (2) bekezdésére,
   tekintettel az Unió külügyi és biztonságpolitikai főképviselőjének javaslatára,
   mivel:

               (1)

               A Tanács 2012. július 16-án elfogadta a 2012/392/KKBP határozatot (1).

               (2)

               A Tanács 2014. július 22-én elfogadta a 2014/482/KKBP határozatot (2), amely 2016. július 15-ig meghosszabbította a 2012/392/KKBP határozat alkalmazását, és rendelkezett a 2015. július 15-ig terjedő időszakra vonatkozó pénzügyi referenciaösszegről.

               (3)

               Az Európai Tanács 2015. április 23-án elkötelezte magát amellett, hogy megerősítse az uniós jelenlétet a tengeren, megakadályozza az illegális migrációs áramlásokat, valamint erősítse a tagállamok egymás iránti szolidaritását és a közös felelősségvállalást. Kötelezettséget vállalt arra, hogy a térségben folytatott jelenlegi KBVP-műveletekre építve növeli a többek között Nigernek nyújtott támogatást, melynek célja a szárazföldi határok és útvonalak megfigyelése és ellenőrzése. A Politikai és Biztonsági Bizottság az időközi stratégiai felülvizsgálatot követően 2015. május 13-án új műveleti irányvonalat fogadott el, amely ötvözi a niamey-i szerepvállalást az agadezi állandó jelenléttel.

               (4)

               A 2012/392/KKBP határozatot a pénzügyi referenciaösszeg által fedezett időszak 2016. július 15-ig tartó meghosszabbítása érdekében módosítani kell. Az e határozat elfogadását követő három hónapon belül ezt a pénzügyi referenciaösszeget felül kell vizsgálni, mégpedig a niamey-i fokozott szerepvállalást az agadezi állandó jelenléttel társító kétirányú megközelítésre vonatkozó további operatív tervezés tükrében.

               (5)

               Az EUCAP Száhil Niger végrehajtására olyan helyzetben kerül sor, amely rosszabbodhat és akadályozhatja az Unió külső tevékenységének az Európai Unióról szóló szerződés 21. cikkében meghatározott célkitűzései elérését,

         ELFOGADTA EZT A HATÁROZATOT:
   1. cikk
   A 2012/392/KKBP határozat a következőképpen módosul:

               1.

               A 13. cikk (1) bekezdésének helyébe a következő szöveg lép:
               „(1)   Az EUCAP Száhil Niger misszióval járó kiadások fedezésére szánt pénzügyi referenciaösszeg a 2012. július 16. és 2013. október 31. közötti időszakra 8 700 000 EUR.
               Az EUCAP Száhil Niger misszióval járó kiadások fedezésére szánt pénzügyi referenciaösszeg a 2013. november 1. és 2014. július 15. közötti időszakra 6 500 000 EUR.
               Az EUCAP Száhil Niger misszióval járó kiadások fedezésére szánt pénzügyi referenciaösszeg a 2014. július 16. és 2015. július 15. közötti időszakra 9 155 000 EUR.
               Az EUCAP Száhil Niger misszióval járó kiadások fedezésére szánt pénzügyi referenciaösszeg a 2015. július 16. és 2016. július 15. közötti időszakra 9 800 000 EUR.”

               (2)

               A 13a. cikk helyébe a következő szöveg lép:
               „13a. cikk
               Projektegység
               (1)   Az EUCAP Száhil Niger misszión belül projektegységet kell létrehozni olyan projektek meghatározása és végrehajtása céljából, amelyek összhangban vannak a misszió célkitűzéseivel és elősegítik a misszió megbízatásának teljesítését. Az EUCAP Száhil Niger adott esetben támogatást és tanácsadást biztosít a tagállamok és harmadik államok által saját hatáskörben, az EUCAP Száhil Niger megbízatásához kapcsolódó területeken és annak célkitűzéseit támogatva végrehajtott projektek kapcsán.
               (2)   Az EUCAP Száhil Niger – a (3) bekezdésre is figyelemmel – felhatalmazást kap arra, hogy az EUCAP Száhil Niger egyéb tevékenységeivel összhangban álló, azokat kiegészítő projektek végrehajtása céljából igénybe vegye az EU, a tagállamok vagy harmadik államok pénzügyi hozzájárulásait, az alábbi két esetben:

                           a)

                           a projekt szerepel e határozat pénzügyi kimutatásában; vagy

                           b)

                           a projekt a megbízatás ideje alatt kerül be a pénzügyi kimutatásba a kimutatásnak a misszióvezető kérésére történő módosítása révén.

                     Azt követően, hogy a Bizottság vagy az említett államok hivatalosan javaslatot tesznek arra, hogy pénzügyi hozzájárulásukat az EUCAP Száhil Niger kezelje, az EUCAP Száhil Niger megállapodást köt a Bizottsággal vagy az érintett államokkal, amelyben megállapítják különösen azt, hogy milyen konkrét eljárásokat kell alkalmazni azoknak a harmadik felek részéről felmerülő panaszoknak a kezelésére, amelyek az Unió vagy az érintett államok által rendelkezésre bocsátott pénzeszközök kezelése során az EUCAP Száhil Niger által hozott intézkedésekkel vagy az általa elkövetett mulasztásokkal okozott károkkal kapcsolatban merülnek fel. A hozzájárulást nyújtó államok pénzeszközeinek kezelése során az EUCAP Száhil Niger által hozott intézkedésekért vagy az általa elkövetett mulasztásokért való felelősséget a hozzájárulást nyújtó tagállamok semmilyen esetben sem háríthatják az Unióra vagy a főképviselőre.
               (3)   A projektegység számára az EU vagy harmadik államok által biztosított pénzügyi hozzájárulások elfogadására a PBB általi jóváhagyás alapján kerülhet sor.”.

         2. cikk
   Ez a határozat az elfogadásának napján lép hatályba.
   Ezt a határozatot 2015. július 16-tól kell alkalmazni.

      Kelt Brüsszelben, 2015. július 13-án.

            a Tanács részéről

            az elnök

         F. ETGEN

      (1)  A Tanács 2012. július 16-i 2012/392/KKBP határozata az Európai Unió nigeri KBVP-missziójáról (EUCAP Sahel Niger [helyesen: EUCAP Száhil Niger]) (HL L 187., 2012.7.17., 48. o.).

      (2)  A Tanács 2014. július 22-i 2014/482/KKBP határozata az Európai Unió nigeri KBVP-missziójáról (EUCAP Sahel Niger [helyesen: EUCAP Száhil Niger]) szóló 2012/392/KKBP határozat módosításáról (HL L 217., 2014.7.23., 31. o.).


C 287 E/158             HU                                  Az Európai Unió Hivatalos Lapja                                            2006.11.24.
2006. január 18., szerda
              P6_TA(2006)0011
              Vizsgálóbizottság létrehozása az „Equitable Life Assurance Society” társaság
              válsága tárgyában
              Az Európai Parlament határozata az Equitable Life Assurance Society biztosítótársaság válságával
                                                     foglalkozó vizsgálóbizottság felállításáról
              Az Európai Parlament,
              – tekintettel az EK-Szerződés 193. cikkére,
              – tekintettel az Európai Parlament vizsgálati jogának gyakorlására vonatkozó részletes rendelkezésekről
                  szóló, 1995. április 19-i 95/167/EK, Euratom, ESZAK európai parlamenti, tanácsi és bizottsági
                  határozatra (1),
              – tekintettel eljárási szabályzatának 176. cikkére,
              – tekintettel a 213 európai parlamenti képviselő által benyújtott kérelemre,
              – tekintettel az Elnökök Értekezletének 2005. december 14-i határozatára, amelyben elviekben jóváhagyják
                  egy vizsgálóbizottság felállítását az Arthur White (brit állampolgár) által benyújtott 0611/2004. számú,
                  és az Equitable Members' Action Group nevében Paul Braithwaite (brit állampolgár) által benyújtott
                  0029/2005. számú petícióban, valamint német és ír petícióbenyújtók által ugyanebben a tárgyban
                  benyújtott további petíciókban felvetett vádak kivizsgálása céljából, melyek mindegyike az Equitable Life
                  Assurance Society (Equitable Life) biztosítótársasággal kapcsolatosak,
              1. úgy határoz, hogy vizsgálóbizottságot állít fel az Equitable Life társaság válságával kapcsolatos, a
              közösségi jog állítólagos megsértéseinek, valamint a közösségi jog alkalmazása során felmerült állítólagos
              hivatali visszásságok kivizsgálása céljából, a nemzeti vagy közösségi bíróságok hatáskörének sérelme nélkül;
              2.     úgy határoz, hogy a vizsgálóbizottságnak:
              – meg kell vizsgálnia, hogy az Egyesült Királyság illetékes hatóságai elkövették-e a feltételezett jogsértést,
                  illetve hivatali visszásságokat a 92/96/EGK tanácsi irányelv (2), – amelyet a 2002/83/EK irányelv (3) kodi-
                  fikált – alkalmazása során az Equitable Life esetében, különösen a biztosítóintézetek szabályozási rend-
                  szere és pénzügyi stabilitásuk, többek között fizetőképességük megfelelő ellenőrzésének garantálása,
                  megfelelő biztosítástechnikai tartalékok képzése, valamint az e tartalékoknak megfeleltetett eszközökkel
                  való fedezet tekintetében;
              – meg kell vizsgálnia ezzel kapcsolatban, hogy a Bizottság megfelelően teljesítette-e a közösségi jog helyes
                  és időbeni átültetésének ellenőrzésére vonatkozó feladatát, és meg kell állapítania, hogy hozzájárultak-e
                  rendszeres hiányosságok a kialakult helyzethez;
              – meg kell vizsgálnia azon vádakat, melyek szerint az Egyesült Királyság szabályozó hatóságai legalább
                  1989 óta több éven keresztül folyamatosan elmulasztották megvédeni a kötvénytulajdonosokat azáltal,
                  hogy nem felügyelték szigorúan az Equitable Life számviteli és tartalékképzési gyakorlatát, illetve pénz-
                  ügyi helyzetét;
              (1) HL L 113., 1995.5.19., 1. o.
              (2) A Tanács 1992. november 10-i 92/96/EGK irányelve a közvetlen életbiztosítási tevékenységre vonatkozó törvényi,
                   rendeleti és közigazgatási rendelkezések összehangolásáról és a 79/267/EGK, illetve a 90/619/EGK irányelv módosítá-
                   sáról (harmadik életbiztosítási irányelv) (HL L 360., 1992.12.9., 1. o.).
              (3) Az Európai Parlament és a Tanács 2002. november 5-i 2002/83/EK irányelve az életbiztosításról (HL L 345.,
                   2002.12.19., 1. o.). A legutóbb a 2005/68/EK irányelvvel (HL L 323., 2005.12.9., 1. o.) módosított irányelv.
 ---pagebreak--- 2006.11.24.           HU                               Az Európai Unió Hivatalos Lapja                                          C 287 E/159
                                                                                2006. január 18., szerda
            – fel kell mérnie az Egyesült Királyságon kívüli európai állampolgárok követeléseinek helyzetét és a más
                tagállamban élő kötvénytulajdonosok által az Egyesült Királyság és/vagy az EU jogszabályai értelmében
                igénybe vehető jogorvoslati lehetőségek megfelelőségét;
            – a szóban forgó ügyben meg kell tennie az általa szükségesnek ítélt javaslatokat;
            3. úgy határoz, hogy a vizsgálóbizottságnak munkája megkezdését követően 4 hónapon belül időközi
            jelentést kell tennie a Parlament részére, és az e határozat elfogadását követő 12 hónapon belül be kell
            nyújtania zárójelentését a Parlament számára;
            4.     úgy határoz, hogy a vizsgálóbizottság 22 európai parlamenti képviselőből áll.
            P6_TA(2006)0012
            Ideiglenes bizottság létrehozása az európai országok állítólagos használata
            tárgyában a CIA által foglyok illegális fogva tartására és szállítására
            Az Európai Parlament határozata ideiglenes bizottság létrehozásáról az európai országoknak a CIA
                      által foglyok szállítására és illegális fogva tartására való állítólagos használata tárgyában
            Az Európai Parlament,
            – tekintettel az Európai Unió elkötelezettségére a szabadság, a demokrácia, az emberi jogok és alapvető
                jogok tisztelete, valamint a jogállamiság iránt, amint az az Európai Unióról szóló szerződés preambulu-
                mában, és különösen annak 6. és 7. cikkében is szerepel,
            – szem előtt tartva, hogy a Európai Közösségek Bírósága joggyakorlata szerint az alapvető jogok védelme
                szintén része a Közösség alkotmányos rendjének,
            – szem előtt tartva, hogy amint azt az intézmények is kinyilvánították 2000. december 7-én, az emberi
                méltóság védelme az Európai Unió alapjogi chartájának egyik fő célja, és ezt az alapvető értéket sértené,
                amennyiben bármilyen okból az Európai Unió tagállamainak és intézményeinek közvetlen vagy közvetett
                felelőssége mellett kegyetlen, embertelen vagy megalázó bánásmódot alkalmaznának személyekkel
                szemben,
            – tekintettel 2005. december 15-i állásfoglalására az európai országoknak a CIA által foglyok szállítására
                és illegális fogva tartására való feltételezett felhasználásáról (1), amely az Európa Tanácsban zajló vizsgálat
                tekintetében kilátásba helyezi egy ilyen vizsgálat kísérőjeként egy ideiglenes európai parlamenti bizottság
                létrehozását, különösen amennyiben a tagállamok érintettek,
            – tekintettel eljárási szabályzata 175. cikkére,
            (1) Elfogadott szövegek, P6_TA(2005)0529.


title: 2013/80/EU: A Bizottság határozata ( 2013. február 13. ) a Macedónia Volt Jugoszláv Köztársaságból, Törökországból és Ukrajnából származó, vasból, de nem öntöttvasból, vagy acélból, de nem rozsdamentes acélból készült, négyzet vagy téglalap keresztmetszetű hegesztett csövek és üreges profilok behozatalára vonatkozó dömpingellenes eljárás megszüntetéséről

text:
               14.2.2013

               HU

               Az Európai Unió Hivatalos Lapja

               L 43/36

         A BIZOTTSÁG HATÁROZATA
   (2013. február 13.)
   a Macedónia Volt Jugoszláv Köztársaságból, Törökországból és Ukrajnából származó, vasból, de nem öntöttvasból, vagy acélból, de nem rozsdamentes acélból készült, négyzet vagy téglalap keresztmetszetű hegesztett csövek és üreges profilok behozatalára vonatkozó dömpingellenes eljárás megszüntetéséről
   (2013/80/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az Európai Közösségben tagsággal nem rendelkező országokból érkező dömpingelt behozatallal szembeni védelemről szóló, 2009. november 30-i 1225/2009/EK tanácsi rendeletre (1) (a továbbiakban: alaprendelet) és különösen annak 9. cikkére,
   a tanácsadó bizottsággal folytatott konzultációt követően,
   mivel:
   A.   AZ ELJÁRÁS

               (1)

               2012. február 16-án az Európai Bizottsághoz (a továbbiakban: Bizottság) panasz érkezett a Macedónia Volt Jugoszláv Köztársaságból, Törökországból és Ukrajnából (a továbbiakban: érintett országok) származó, vasból, de nem öntöttvasból, vagy acélból, de nem rozsdamentes acélból készült, négyzet vagy téglalap keresztmetszetű hegesztett csövek és üreges profilok (a továbbiakban: üreges idomacélok) behozatalának feltételezett kárt okozó dömpingjével kapcsolatban.

               (2)

               A panaszt olyan uniós gyártók nevében (a továbbiakban: a panaszosok) nyújtották be, melyek termelése az üreges idomacélok összesített uniós gyártásának több mint 25 %-át teszi ki. A panasz prima facie bizonyítékot szolgáltatott a dömping és az abból eredő jelentős kár meglétére, és ezt a Bizottság elegendőnek ítélte ahhoz, hogy a dömpingellenes eljárás megindítását indokoltnak tekintse.

               (3)

               A tanácsadó bizottsággal folytatott konzultációt követően a Bizottság, az Európai Unió Hivatalos Lapjában
                   (2) közzétett értesítéssel bejelentette az érintett országokból származó üreges idomacélok behozatalára vonatkozó dömpingellenes eljárás megindítását.

               (4)

               A Bizottság kérdőíveket küldött az uniós ipar résztvevőinek, az érintett országok exportáló termelőinek, az importőröknek, valamint a Macedónia Volt Jugoszláv Köztársaság, Törökország és Ukrajna hatóságainak. Az érdekelt felek lehetőséget kaptak arra, hogy az eljárás megindításáról szóló értesítésben megállapított határidőn belül írásban ismertessék álláspontjukat, és szóbeli meghallgatást kérjenek.

               (5)

               A Bizottság minden olyan érdekelt fél számára lehetővé tette a meghallgatást, aki azt kérelmezte, és aki ismertette azokat a különleges okokat, amelyek meghallgatását indokolják.

         B.   A PANASZ VISSZAVONÁSA ÉS AZ ELJÁRÁS MEGSZÜNTETÉSE

               (6)

               A panaszosok 2012. november 23-án a Bizottsághoz intézett levelükben hivatalosan visszavonták panaszukat.

               (7)

               Az alaprendelet 9. cikke (1) bekezdésének megfelelően a panasz visszavonása esetén az eljárás megszüntethető, kivéve, ha ez a megszüntetés az Unió érdekeit sértené.

               (8)

               A Bizottság úgy ítélte meg, hogy a jelenlegi eljárást meg kell szüntetni, mivel a vizsgálat nem tárt fel olyan okot vagy körülményt, amely arra utalna, hogy az eljárás megszüntetése sértené az Unió érdekeit.

               (9)

               Az érdekelt feleket a Bizottság ennek megfelelően tájékoztatta és lehetőséget biztosított észrevételeik megtételére. Nem érkezett olyan észrevétel, amely szerint a megszüntetés az Unió érdekeit sértené.

               (10)

               Következésképpen a Bizottság megállapítja, hogy a Macedónia Volt Jugoszláv Köztársaságból, Törökországból és Ukrajnából származó üreges idomacélok Unióba való behozatalára vonatkozó dömpingellenes eljárást intézkedések bevezetése nélkül meg kell szüntetni,

         ELFOGADTA EZT A HATÁROZATOT:
   1. cikk
   A Macedónia Volt Jugoszláv Köztársaságból, Törökországból és Ukrajnából származó, jelenleg a 7306 61 92 és 7306 61 99 KN-kód alá sorolt vasból, de nem öntöttvasból, vagy acélból, de nem rozsdamentes acélból készült, négyzet vagy téglalap keresztmetszetű hegesztett csövek és üreges profilok behozatalára vonatkozó dömpingellenes eljárás megszüntetésre kerül.
   2. cikk
   Ez a határozat az Európai Unió Hivatalos Lapjában való kihirdetését követő napon lép hatályba.

      Kelt Brüsszelben, 2013. február 13-án.

            a Bizottság részéről

            az elnök

         José Manuel BARROSO

      (1)  HL L 343., 2009.12.22., 51. o.

      (2)  HL C 96., 2012.3.31., 13. o.


title: 2014/898/KKBP: A Politikai és Biztonsági Bizottság BiH/22/2014 határozata ( 2014. december 4. ) az Európai Unió bosznia-hercegovinai katonai műveletéhez az uniós erők főparancsnokának kinevezéséről és a BiH/19/2012 határozat hatályon kívül helyezéséről

text:
               13.12.2014

               HU

               Az Európai Unió Hivatalos Lapja

               L 358/17

         A POLITIKAI ÉS BIZTONSÁGI BIZOTTSÁG BiH/22/2014 HATÁROZATA
   (2014. december 4.)
   az Európai Unió bosznia-hercegovinai katonai műveletéhez az uniós erők főparancsnokának kinevezéséről és a BiH/19/2012 határozat hatályon kívül helyezéséről

      (2014/898/KKBP)

   A POLITIKAI ÉS BIZTONSÁGI BIZOTTSÁG,
   tekintettel az Európai Unióról szóló szerződésre és különösen annak 38. cikke harmadik bekezdésére,
   tekintettel az EU bosznia és hercegovinai katonai műveletéről szóló, 2004. július 12-i 2004/570/KKBP tanácsi együttes fellépésre (1) és különösen annak 6. cikke (1) bekezdésére,
   mivel:

               (1)

               A 2004/570/KKBP együttes fellépés 6. cikkének (1) bekezdése értelmében a Tanács felhatalmazta a Politikai és Biztonsági Bizottságot, hogy további határozatokat hozzon az uniós erők főparancsnokának kinevezéséről.

               (2)

               A Politikai és Biztonsági Bizottság 2012. november 27-én elfogadta a BiH/19/2012 határozatot (2), amellyel Dieter HEIDECKER vezérőrnagyot nevezte ki az uniós erők főparancsnokává az Európai Unió bosznia-hercegovinai katonai műveletéhez.

               (3)

               Az Unió műveleti parancsnoka azt ajánlotta, hogy Dieter HEIDECKER vezérőrnagy helyére Johann LUIF vezérőrnagyot nevezzék ki az uniós erők új főparancsnokává az Európai Unió bosznia-hercegovinai katonai műveletéhez.

               (4)

               Az Európai Unió Katonai Bizottsága támogatta az ajánlást.

               (5)

               A BiH/19/2012 határozatot ezért hatályon kívül kell helyezni.

               (6)

               Az Európai Unióról szóló szerződéshez és az Európai Unió működéséről szóló szerződéshez csatolt, Dánia helyzetéről szóló (22.) jegyzőkönyv 5. cikke értelmében Dánia nem vesz részt az Unió védelmi vonatkozású határozatainak és fellépéseinek kidolgozásában és végrehajtásában.

               (7)

               Az Európai Tanács a 2002. december 12–13-i koppenhágai ülésén nyilatkozatot fogadott el, amelyben kijelentette, hogy a „Berlin plusz” megállapodások rendelkezései és azok végrehajtása kizárólag az Unió azon tagállamaira vonatkoznak majd, amelyek egyben vagy NATO-tagállamok is, vagy a „Partnerség a Békéért” részes felei, és amelyek ennek megfelelően a NATO-val kétoldalú biztonsági megállapodást kötöttek,

         ELFOGADTA EZT A HATÁROZATOT:
   1. cikk
   A Politikai és Biztonsági Bizottság 2014. december 15-től Johann LUIF vezérőrnagyot nevezi ki az uniós erők főparancsnokává az Európai Unió bosznia-hercegovinai katonai műveletéhez.
   2. cikk
   A BiH/19/2012 határozat hatályát veszti.
   3. cikk
   Ez a határozat 2014. december 15-én lép hatályba.

      Kelt Brüsszelben, 2014. december 4-én.

            a Politikai és Biztonsági Bizottság részéről

            az elnök

         W. STEVENS

      (1)  HL L 252., 2004.7.28., 10. o.

      (2)  A Politikai és Biztonsági Bizottság 2012. november 27-i BiH/19/2012 határozata az Európai Unió bosznia-hercegovinai katonai műveletéhez az uniós erők főparancsnokának kinevezéséről (HL L 333., 2012.12.5., 45. o.).


title: A Tanács (KKBP) 2015/1780 határozata (2015. október 5.) az Európai Unió nigeri KBVP-missziójáról (EUCAP Száhil Niger) szóló 2012/392/KKBP határozat módosításáról

text:
               6.10.2015

               HU

               Az Európai Unió Hivatalos Lapja

               L 259/21

         A TANÁCS (KKBP) 2015/1780 HATÁROZATA
   (2015. október 5.)
   az Európai Unió nigeri KBVP-missziójáról (EUCAP Száhil Niger) szóló 2012/392/KKBP határozat módosításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 28. cikkére, valamint 42. cikkének (4) bekezdésére és 43. cikkének (2) bekezdésére,
   tekintettel az Unió külügyi és biztonságpolitikai főképviselőjének javaslatára,
   mivel:

               (1)

               A Tanács 2012. július 16-án elfogadta a 2012/392/KKBP határozatot (1).

               (2)

               A Tanács 2014. július 22-én elfogadta a 2014/482/KKBP határozatot (2), amely 2016. július 15-ig meghosszabbította a 2012/392/KKBP határozat alkalmazását, és rendelkezett a 2015. július 15-ig terjedő időszakra vonatkozó pénzügyi referenciaösszegről.

               (3)

               A Tanács 2015. július 13-án elfogadta a (KKBP) 2015/1141 határozatot (3), melyben rendelkezett a 2016. július 15-ig terjedő időszakra vonatkozó pénzügyi referenciaösszegről. A Határozatában a Tanács hangsúlyozta, hogy ez a pénzügyi referenciaösszeg a határozat elfogadásától számított három hónapon belül felülvizsgálatra kerül, mégpedig a niamey-i fokozott szerepvállalást az állandó agadezi jelenléttel társító kétirányú megközelítésre vonatkozó további operatív tervezés tükrében.

               (4)

               A további operatív tervezésre tekintettel a 2015. július 16. és 2016. július 15. közötti időszakra szóló pénzügyi referenciaösszeget felül kell vizsgálni.

               (5)

               Az EUCAP Száhil Niger végrehajtására olyan helyzetben kerül sor, amely rosszabbodhat és akadályozhatja az Unió külső tevékenységének az Európai Unióról szóló szerződés 21. cikkében meghatározott célkitűzései elérését,

         ELFOGADTA EZT A HATÁROZATOT:
   1. cikk
   A 2012/392/KKBP tanácsi határozat 13. cikkének (1) és (2) bekezdése helyébe a következő rendelkezés lép:

      „(1)   Az EUCAP Száhil Niger misszióval járó kiadások fedezésére szánt pénzügyi referenciaösszeg a 2012. július 16. és 2013. október 31. közötti időszakra 8 700 000 EUR.
      Az EUCAP Száhil Niger misszióval járó kiadások fedezésére szánt pénzügyi referenciaösszeg a 2013. november 1. és 2014. július 15. közötti időszakra 6 500 000 EUR.
      Az EUCAP Száhil Niger misszióval járó kiadások fedezésére szánt pénzügyi referenciaösszeg a 2014. július 16. és 2015. július 15. közötti időszakra 9 155 000 EUR.
      Az EUCAP Száhil Niger misszióval járó kiadások fedezésére szánt pénzügyi referenciaösszeg a 2015. július 16. és 2016. július 15. közötti időszakra 18 400 000 EUR.
      (2)   Valamennyi kiadást az Unió általános költségvetésére alkalmazandó szabályoknak és eljárásoknak megfelelően kell kezelni. Természetes és jogi személyek korlátozás nélkül részt vehetnek az EUCAP SZÁHIL NIGER keretében kiírt közbeszerzési pályázatokon. Ezenkívül az EUCAP SZÁHIL NIGER keretében vásárolt áruk esetében nem kell alkalmazni az áruk származására vonatkozó szabályt.”.

   2. cikk
   Ez a határozat az elfogadásának napján lép hatályba.

      Kelt Luxembourgban, 2015. október 5-én.

            a Tanács részéről

            az elnök

         N. SCHMIT

      (1)  A Tanács 2012. július 16-i 2012/392/KKBP határozata az Európai Unió nigeri KBVP-missziójáról (EUCAP Sahel Niger [helyesen: EUCAP Száhil Niger]) (HL L 187., 2012.7.17., 48. o.).

      (2)  A Tanács 2014. július 22-i 2014/482/KKBP határozata az Európai Unió nigeri KBVP-missziójáról (EUCAP Sahel Niger [helyesen: EUCAP Száhil Niger]) szóló 2012/392/KKBP határozat módosításáról (HL L 217., 2014.7.23., 31. o.).

      (3)  A Tanács 2015. július 13-i (KKBP) 2015/1141 határozata az Európai Unió nigeri KBVP-missziójáról (EUCAP Száhil Niger) szóló 2012/392/KKBP határozat módosításáról (HL L 185., 2015.7.14., 18. o.).


title: A Tanács (KKBP) 2016/785 határozata (2016. május 19.) a Koreai Népi Demokratikus Köztársasággal szembeni korlátozó intézkedésekről szóló 2013/183/KKBP határozat módosításáról

text:
               20.5.2016

               HU

               Az Európai Unió Hivatalos Lapja

               L 131/73

         A TANÁCS (KKBP) 2016/785 HATÁROZATA
   (2016. május 19.)
   a Koreai Népi Demokratikus Köztársasággal szembeni korlátozó intézkedésekről szóló 2013/183/KKBP határozat módosításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre,
   tekintettel a Koreai Népi Demokratikus Köztársasággal szembeni korlátozó intézkedésekről és a 2010/800/KKBP határozat hatályon kívül helyezéséről szóló, 2013. április 22-i 2013/183/KKBP tanácsi határozatra (1) és különösen annak 19. cikke (2) bekezdésére,
   tekintettel az Unió külügyi és biztonságpolitikai főképviselőjének javaslatára,
   mivel:

               (1)

               A Tanács 2013. április 22-én elfogadta a 2013/183/KKBP határozatot.

               (2)

               A Koreai Népi Demokratikus Köztársaságban fennálló helyzet súlyosságára tekintettel további tizennyolc személyt és egy szervezetet fel kell venni a korlátozó intézkedések hatálya alá tartozó természetes és jogi személyeknek, szervezeteknek és szerveknek a 2013/183/KKBP határozat II. mellékletében foglalt jegyzékébe. Az ebben a mellékletben szereplő két személyre vonatkozó bejegyzéseket is naprakésszé kell tenni.

               (3)

               A 2013/183/KKBP határozat II. mellékletét ezért ennek megfelelően módosítani kell,

         ELFOGADTA EZT A HATÁROZATOT:
   1. cikk
   A 2013/183/KKBP határozat II. melléklete az e határozat mellékletében foglaltak szerint módosul.
   2. cikk
   Ez a határozat az Európai Unió Hivatalos Lapjában való kihirdetésének napján lép hatályba.

      Kelt Brüsszelben, 2016. május 19-én.

            a Tanács részéről

            az elnök

         A.G. KOENDERS

      (1)  HL L 111., 2013.4.23., 52. o.

      MELLÉKLET

                  1.

                  A 2013/183/KKBP határozat II. mellékletének I.A. részében szereplő, korlátozó intézkedések hatálya alá tartozó személyek akik felelősek a KNDK nukleáris tevékenységekkel, ballisztikus rakétákkal vagy más tömegpusztító fegyverekkel kapcsolatos programjaiért, illetve a nevükben vagy irányításuk szerint eljáró személyek vagy szervezetek, vagy a tulajdonukban lévő vagy általuk ellenőrzött szervezetek jegyzéke az alábbi személyekkel és szervezetekkel egészül ki:

                              Név
                              (és esetleges névváltozatok)

                              Azonosító adatok

                              Indokolás

                              15.

                              CHOE Kyong-song

                              Vezérezredes a KNDK hadseregében. A Koreai Munkáspárt Központi Katonai Bizottságának korábbi tagja, amely honvédelmi kérdésekben a KNDK kulcsfontosságú szerve. Így felelősség terheli a KNDK nukleáris tevékenységekkel, ballisztikus rakétákkal, vagy egyéb tömegpusztító fegyverekkel kapcsolatos programjainak támogatásáért, illetve előmozdításáért.

                              16.

                              CHOE Yong-ho

                              Vezérezredes a KNDK hadseregében. A Koreai Munkáspárt Központi Katonai Bizottságának korábbi tagja, amely honvédelmi kérdésekben a KNDK központi szerve. Így felelősség terheli a KNDK nukleáris tevékenységekkel, ballisztikus rakétákkal, vagy egyéb tömegpusztító fegyverekkel kapcsolatos programjainak támogatásáért, illetve előmozdításáért.

                              17.

                              HONG Sung-Mu
                              (más néven: Hung Sung-Mu)

                              Születési idő: 1942.1.1.

                              A Hadianyag-ipari Minisztérium igazgatóhelyettese. Ő felel a hagyományos fegyverekre és a rakétákra – köztük a ballisztikus rakétákra – vonatkozó programok kidolgozásáért. Egyike a nukleáris fegyverekre vonatkozó ipari fejlesztési programokért felelős kulcsszemélyeknek. Így felelősség terheli a KNDK nukleáris tevékenységekkel, ballisztikus rakétákkal, vagy egyéb tömegpusztító fegyverekkel kapcsolatos programjaiért.

                              18.

                              JO Chun Ryong
                              (más néven: CHO Chun Ryo'ng, JO Chun-Ryong, JO Cho Ryong)

                              Születési idő: 1960.4.4.

                              2014. óta a Második Gazdasági Bizottság elnöke. Ez a bizottság felügyeli a lőszergyárakat és gyártólétesítményeket. A KNDK rakétaprogramjának legfontosabb elemeiben való részvétele miatt, továbbá a KNDK ballisztikus rakétái gyártásának felügyelete, és a KOMID – amely a KNDK elsődleges fegyverkereskedelmi szerve – tevékenységének irányítása miatt a Második Gazdasági Bizottságot a 2270 sz. (2016) ENSZ BT-határozat jegyzékbe vette. A Nemzeti Honvédelmi Bizottság tagja. Számos ballisztikus rakétaprogramban részt vett. A KNDK fegyverkereskedelmi iparának egyik kulcsfontosságú vezetője. Így felelősség terheli a KNDK nukleáris tevékenységekkel, ballisztikus rakétákkal, vagy egyéb tömegpusztító fegyverekkel kapcsolatos programjainak támogatásáért, illetve előmozdításáért.

                              19.

                              JO Kyongchol

                              Tábornok a KNDK hadseregében. A Koreai Munkáspárt Központi Katonai Bizottságának korábbi tagja, amely honvédelmi kérdésekben a KNDK egyik kulcsfontosságú szerve. A katonai biztonsági parancsnokság igazgatója. Így felelősség terheli a KNDK nukleáris tevékenységekkel, ballisztikus rakétákkal, vagy egyéb tömegpusztító fegyverekkel kapcsolatos programjainak támogatásáért, illetve előmozdításáért.

                              20.

                              KIM Chun-sam

                              Altábornagy, a Koreai Munkáspárt Központi Katonai Bizottságának korábbi tagja, amely a KNDK fő szerve honvédelmi ügyekben. A KNDK hadsereg katonai központjának műveleti irodájának igazgatója és a katonai parancsnokság vezérkari főnökének első helyettese. Így felelősség terheli a KNDK nukleáris tevékenységekkel, ballisztikus rakétákkal, vagy egyéb tömegpusztító fegyverekkel kapcsolatos programjainak támogatásáért, illetve előmozdításáért.

                              21.

                              KIM Chun-sop

                              A Nemzeti Honvédelmi Bizottság tagja, amely a KNDK fő szerve honvédelmi ügyekben, így felelősség terheli a KNDK nukleáris tevékenységekkel, ballisztikus rakétákkal, vagy egyéb tömegpusztító fegyverekkel kapcsolatos programjainak támogatásáért, illetve előmozdításáért.

                              22.

                              KIM Jong-gak

                              Születési idő: 1941.7.20.
                              Születési hely: Pyongyang

                              Helyettes marsall a KNDK hadseregében, a Koreai Munkáspárt Központi Katonai Bizottságának korábbi tagja, amely a KNDK fő szerve honvédelmi ügyekben. Így felelősség terheli a KNDK nukleáris tevékenységekkel, ballisztikus rakétákkal, vagy egyéb tömegpusztító fegyverekkel kapcsolatos programjainak támogatásáért, illetve előmozdításáért.

                              23.

                              KIM Rak Kyom
                              (más néven: KIM Rak-gyom)

                              Négycsillagos tábornok a KNDK hadseregében. A Stratégiai Erők (más néven Stratégiai Rakétaerők) parancsnoka, amely a jelentések szerint jelenleg 4 stratégiai és taktikai rakétaegységet vezet, ideértve a KN-08 (ICBM) egységet is. A Koreai Munkáspárt Központi Katonai Bizottságának korábbi tagja, amely a KNDK fő szerve honvédelmi ügyekben. A médiumok jelentései szerint Kim jelen volt KIM Jung Un-nal a 2016. áprilisi ICBM hajtóműteszten. Így felelősség terheli a KNDK nukleáris tevékenységekkel, ballisztikus rakétákkal, vagy egyéb tömegpusztító fegyverekkel kapcsolatos programjainak támogatásáért, illetve előmozdításáért.

                              24.

                              KIM Won-hong

                              Születési idő: 1945.1.7.
                              Születési hely: Phenjan
                              Útlevélszám: 745310010

                              Tábornok, az Állambiztonsági Hivatal igazgatója, állambiztonsági miniszter. A Koreai Munkáspárt Központi Katonai Bizottságának és a Nemzeti Honvédelmi Bizottságnak a tagja, amelyek a KNDK fő szervei honvédelmi ügyekben. Így felelősség terheli a KNDK nukleáris tevékenységekkel, ballisztikus rakétákkal, vagy egyéb tömegpusztító fegyverekkel kapcsolatos programjainak támogatásáért, illetve előmozdításáért.

                              25.

                              PAK Jong-chon

                              Vezérezredes a KNDK hadseregében, az észak-koreai népi fegyveres erők vezérkari főnöke, valamint a tüzérségi parancsnokság vezérkari főnök-helyettese és igazgatója. A hadsereg központjának vezetője és a tüzérségi parancsnokság igazgatója. A Koreai Munkáspárt Központi Katonai Bizottságának korábbi tagja, amely a KNDK fő szerve honvédelmi ügyekben. Így felelősség terheli a KNDK nukleáris tevékenységekkel, ballisztikus rakétákkal, vagy egyéb tömegpusztító fegyverekkel kapcsolatos programjainak támogatásáért, illetve előmozdításáért.

                              26.

                              RI Jong-su

                              Altengernagy a KNDK hadseregében, a Koreai Munkáspárt Központi Katonai Bizottságának korábbi tagja, amely a KNDK fő szerve honvédelmi ügyekben. Az észak-koreai haditengerészet főparancsnoka; az észak-koreai haditengerészet részt vesz a ballisztikus rakétákkal kapcsolatos programok kidolgozásában és az észak-koreai tengeri haderő nukleáris kapacitásainak a kiépítésében. Így felelősség terheli a KNDK nukleáris tevékenységekkel, ballisztikus rakétákkal, vagy egyéb tömegpusztító fegyverekkel kapcsolatos programjainak támogatásáért, illetve előmozdításáért.

                              27.

                              SON Chol-ju

                              Az észak-koreai népi fegyveres erők vezérezredese, valamint a modernizált légvédelmi rakéták fejlesztésének felügyelőjeként a légi erők és a légvédelmi elhárító erők politikai igazgatója. Így felelősség terheli a KNDK nukleáris tevékenységekkel, ballisztikus rakétákkal, vagy egyéb tömegpusztító fegyverekkel kapcsolatos programjainak támogatásáért, illetve előmozdításáért.

                              28.

                              YUN Jong-rin

                              Tábornok a Koreai Munkáspárt Központi Katonai Bizottságának korábbi tagja, valamint a Nemzeti Honvédelmi Bizottság tagja; e bizottságok a KNDK fő szervei honvédelmi ügyekben. Így felelősség terheli a KNDK nukleáris tevékenységekkel, ballisztikus rakétákkal, vagy egyéb tömegpusztító fegyverekkel kapcsolatos programjainak támogatásáért, illetve előmozdításáért.

                              29.

                              PAK Yong-sik

                              Négycsillagos tábornok, a Védelmi Minisztérium Állambiztonsági Hivatalának tagja, Honvédelmi miniszter. A Koreai Munkáspárt Központi Katonai Bizottságának és a Nemzeti Honvédelmi Bizottságnak a tagja, amelyek a KNDK fő honvédelmi szerveit jelentik. PAK Yong-sik jelen volt a 2016. márciusi ballisztikusrakéta-kísérletekben. Így felelősség terheli a KNDK nukleáris tevékenységekkel, ballisztikus rakétákkal, vagy egyéb tömegpusztító fegyverekkel kapcsolatos programjainak támogatásáért, illetve előmozdításáért.

                              30.

                              HONG Yong Chil

                              A Hadianyag-ipari Minisztérium igazgatóhelyettese (MID). A Hadianyag-ipari Minisztérium – amelyet 2016. március 2-án vettek jegyzékbe – a KNDK rakétaprogramjának kulcsfontosságú szereplője. Az MID feladata az észak-koreai ballisztikus rakéták fejlesztésének felügyelete, beleérte a Taepo Dong-2-t is. Az MID felügyeli az észak-koreai fegyvergyártási és kutatás-fejlesztési programokat, beleértve a KNDK ballisztikusrakéta-programját is. A Hadianyag-ipari Minisztérium alá tartozik a Second Economic Committee (Második Gazdasági Bizottság) és a Second Academy of Natural Sciences (Második Természettudományi Akadémia), amelyeket 2010. augusztusában vettek jegyzékbe. Az elmúlt években az MID a KN08 mobil platformról indítható interkontinentális ballisztikus rakéta kifejlesztésén dolgozott. Hong a KNDK nukleáris tevékenységekkel, ballisztikus rakéták kifejlesztésével kapcsolatos program számos eseményén kísérte KIM Jong Un-t, és a feltételezések szerint jelentős szerepe volt a KNDK 2016. január 6-i nukleáris tesztjében. A Koreai Munkáspárt Központi Bizottságának igazgatóhelyettese. Így felelősség terheli a KNDK nukleáris tevékenységekkel, ballisztikus rakétákkal, vagy egyéb tömegpusztító fegyverekkel kapcsolatos programjainak támogatásáért, illetve előmozdításáért.

                              31.

                              RI Hak Chol
                              (más néven: RI Hak Chul, RI Hak Cheol)

                              Születési idő: 1963.1.19. vagy 1966.5.8.
                              útlevélszámok: 381320634, PS- 563410163

                              A Green Pine Associated Corporation Elnöke („Green Pine”). Az ENSZ szankcióbizottság szerint a Green Pine vette át a Koreai Bányászatfejlesztési Kereskedelmi Vállalat (Korea Mining Development Trading Corporation, KOMID) több tevékenységét. A KOMID-ot a szankcióbizottság 2009 áprilisában vette jegyzékbe, amely a KNDK legfontosabb fegyverkereskedője, valamint a ballisztikus rakétákhoz és hagyományos fegyverekhez kapcsolódó áruk és felszerelések fő exportőre. A Green Pine exportálja továbbá a KNDK-ban a fegyverek és az azokhoz kapcsolódó anyagok közel felét. A Green Pine fegyverek és azokhoz kapcsolódó anyagok Észak-Koreából való exportja miatt került szankciók hatálya alá. A Green Pine tengeri katonai járművek és fegyverzetek, például tengeralattjárók, katonai hajók és rakétarendszerek gyártására szakosodott, és torpedókat exportált, valamint műszaki támogatást nyújtott iráni védelmi vállalatoknak. Az ENSZ szankcióbizottsága a Green Pine-t jegyzékbe vette.

                              32.

                              YUN Chang Hyok

                              Születési idő: 1965.8.9.

                              A Nemzeti Űrtechnológia-fejlesztési Hivatal (National Aerospace Development Administration) igazgatóhelyettese. A Nemzeti Űrtechnológia-fejlesztési Hivatal a 2270 (2016) sz. ENSZ BT-határozatban foglalt szankciók hatálya alá tartozik, tekintettel arra, hogy az észak-koreai űrtudomány és -technológia fejlesztésében vesz részt, beleértve a műhold fellövéseket és a hordozórakétákat is. A 2270 (2016) sz. ENSZ BT-határozat elítélte a 2016. február 7-i műholdkilövést figyelemmel arra, hogy ballisztikus rakétatechnológiát alkalmaztak, ezzel súlyosan megszegve az 1718 (2006), az 1874 (2009), a 2087 (2013), és a 2094 (2013) sz. ENSZ BT-határozatokat. Így felelősség terheli a KNDK nukleáris tevékenységekkel, ballisztikus rakétákkal, vagy egyéb tömegpusztító fegyverekkel kapcsolatos programjainak támogatásáért, illetve előmozdításáért.

                  2.

                  A 2013/183/KKBP tanácsi határozat II. mellékletének I.B. részében szereplő, korlátozó intézkedések hatálya alá tartozó, a nukleáris tevékenységekkel, ballisztikus rakétákkal, vagy egyéb tömegpusztító fegyverekkel kapcsolatos programokért felelős szervezetek jegyzéke az alábbi szervezettel egészül ki:

                              Név
                              (és esetleges névváltozatok)

                              Azonosító adatok

                              Indokolás

                              13.

                              Strategic Rocket Forces (Stratégiai Rakétaerők)

                              A KNDK nemzeti fegyveres erőinek részeként a szóban forgó szervezet részt vesz a ballisztikus rakétákkal és egyéb tömegpusztító fegyverekkel kapcsolatos programok kidolgozásában és műveleti végrehajtásában.

                  3.

                  A 2013/183/KKBP határozat II. mellékletének I.A. részében szereplő, korlátozó intézkedések hatálya alá tartozó személyek és szervezetek akik, illetve amelyek felelősek a KNDK nukleáris tevékenységekkel, ballisztikus rakétákkal vagy más tömegpusztító fegyverekkel kapcsolatos programjaiért, illetve a nevükben vagy irányításuk szerint eljáró személyek vagy szervezetek, vagy a tulajdonukban lévő vagy általuk ellenőrzött szervezetekre vonatkozó bejegyzések helyébe az alábbiak lépnek:

                              Név
                              (és esetleges névváltozatok)

                              Azonosító adatok

                              Indokolás

                              3.

                              CHU Kyu-Chang
                              (más néven JU Kyu-Chang)

                              Születési idő: 1928.11.25.
                              Születési hely: Dél-Hamgyo'ng tartomány

                              A Nemzeti Honvédelmi Bizottság tagja, amely a KNDK fő szerve honvédelmi ügyekben. A Koreai Munkáspárt Központi Bizottsága Hadianyag-ipari Minisztériumának korábbi igazgatója. Így felelősség terheli a KNDK nukleáris tevékenységekkel, ballisztikus rakétákkal, vagy egyéb tömegpusztító fegyverekkel kapcsolatos programjainak támogatásáért, illetve előmozdításáért.

                              8.

                              PAEK Se-bong

                              Születési idő: 1946

                              A Koreai Munkáspárt Központi Bizottsága Második Gazdasági Bizottságának korábbi elnöke (amely a ballisztikus programokért felel). A Nemzeti Honvédelmi Bizottság tagja.